b'\n_START_ARTICLE_\nInga & Anush\n_START_SECTION_\nHistoria\n_START_PARAGRAPH_\nAnush Arshakyanner syntyi 24. joulukuuta vuonna 1980 Jerevanissa. H\xc3\xa4n opiskeli ja valmistui S.Aslamazyanin musiikkikoulun pianoluokalla. Vuonna 1994 h\xc3\xa4n ansaitsi ensimm\xc3\xa4isen sijan ja valittiin yleis\xc3\xb6 palkinnolla "Sointuvat \xc3\xa4\xc3\xa4net" kilpailussa, joka j\xc3\xa4rjestettiin Omskissa T\xc3\xa4ll\xc3\xb6in h\xc3\xa4n alkoi edist\xc3\xa4\xc3\xa4 toimintaansa s\xc3\xa4velt\xc3\xa4j\xc3\xa4n\xc3\xa4/lauluntekij\xc3\xa4n\xc3\xa4. My\xc3\xb6hemmin h\xc3\xa4nen luomuksensa menestyiv\xc3\xa4t hyvin. Vuonna 1999, h\xc3\xa4n debytoi solistina yhdess\xc3\xa4 Armenian philharmonikko-orkesterin ja kuoron kanssa. Vuodesta 2001 vuoteen 2005 h\xc3\xa4n opiskeli ja valmistui Jerevanin konservatorion jazzluokalta._NEWLINE_Inga Arshakyanner syntyi 18. maaliskuuta vuonna 1982 Jerevanissa. My\xc3\xb6s h\xc3\xa4n valmistui S.Aslamazyanin musiikkikoulusta ja A.Babajanyanin musiikkilukiosta, viululuokalta vuonna 1997. Koulun ohella h\xc3\xa4n soitti G.Achemyanin viulistien yhtyeess\xc3\xa4. H\xc3\xa4n teki kiertueita yhdess\xc3\xa4 yhtyeen kanssa Armenian maakunnissa. Vuodesta 1998 h\xc3\xa4n edisti toimintaansa yhdess\xc3\xa4 Anushin kanssa. Vuonna 2002 valmistuttuaan musiikkilukiosta h\xc3\xa4n seurasi siskonsa jalanj\xc3\xa4lki\xc3\xa4 ja liittyi Jerevanin konservatorioon, josta h\xc3\xa4n valmistui vuonna 2005.\n_START_SECTION_\nEurovision laulukilpailu 2009\n_START_PARAGRAPH_\nArshakyanit valittiin Armenian edustajiksi Eurovision laulukilpailuun Moskovaan vuoden 2009 helmikuussa. Heid\xc3\xa4n kappaleensa oli "Jan Jan"._NEWLINE_"Laulumme Euroviisuissa on folk-henkinen kappale, jossa on nykymusiikin vaikutteita", sanoi Anush lehdist\xc3\xb6tilaisuudessa ennen Moskovan matkaa. Laulun on s\xc3\xa4velt\xc3\xa4nyt Mane Akopyan, sanoittanut Avet Barseghyan (armeniankielinen osa) ja Vardan Zadoyan(englanninkielinen osa), ja sovittanut Ara "Murzik" Torosyan. Sanoituksilla heid\xc3\xa4n on tarkoitus esitt\xc3\xa4\xc3\xa4 armenialainen folk-musiikki uudella tavalla._NEWLINE_"Pienien maiden, kuten Armenia, tulisi aina ottaa osaa sellaisiin kilpailuhin kuin Eurovision, esitt\xc3\xa4\xc3\xa4kseen kulttuuriaan muulle maailmalle", sanovat laulajat._NEWLINE_"Kilpailussa menestyminen ei riipu pelk\xc3\xa4st\xc3\xa4\xc3\xa4n artistista, mutta yrit\xc3\xa4mme kaikkemme saavuttaaksemme voiton Moskovassa", sanoi Anush, lis\xc3\xa4ten, ett\xc3\xa4 he aloittavat valmistelut v\xc3\xa4litt\xc3\xb6m\xc3\xa4sti._NEWLINE_Kappale p\xc3\xa4\xc3\xa4si mukaan toukokuun 16. p\xc3\xa4iv\xc3\xa4 pidett\xc3\xa4viin finaaleihin, saatuaan paikan kymmenen joukossa toukokuun 12. p\xc3\xa4iv\xc3\xa4. Lopulta he p\xc3\xa4\xc3\xa4tyiv\xc3\xa4t 92 pisteell\xc3\xa4 sijalle 10, joka oli siihen menness\xc3\xa4 Armenian kaikkien aikojen huonoin sijoitus Euroviisuissa.'